નાનપણમાં સૂતળી બોમ્બ ફોડવા જ્યારે પહેલી, પહેલી વાર જતા હોઇએ ત્યારે ખરેખરમાં મનમાં આપણી ફાટતી હોય. પણ સાલ્લુ મિત્રો સામે આપણી ઇજ્જતનું શું? એટલે જ મનમાં ડર પણ બહાર ફાંકો લઇને જે અગરબત્તી લઇને સૂતળી બોમ્બ પાસે જવાની મજા છે તે અવર્ણીય છે. અને પછી તેમાં જ્યારે સળગાવીને સહી સલામત પાછા આવી જઇને પછી ધડામ થઇને અવાજ આવે અને પછી આપણા મિત્રો આપણે જે માનભેર જુએને, જાણે કે આપણે વાધ મારીને આવ્યા...તેની પણ એક મઝા છે.